Sarajet e Toptanasve

Shtëpia e Toptanasve ose "Sarajet" e Toptanasve, u ndërtua në fillim të shek.XVIII nga një prej familjeve më të mëdha e autoktone të Tiranës, ajo e Toptanasve. Që shtëpi mëmë kanë pasur vilën ku sot ndodhet kinema 'Millenium'. Gjatë mbretërimit të Ahmet Zogut u shndërrua në bibliotekë kombëtare. Ndërsa pas Çlirimit në godinë banimi për familjarë. Në vitin 1963 u shpall monument kulture, i mbrojtur nga shteti dhe u shndërrua pikërisht edhe në zyra për Insitutin e Monumenteve të Kulturës. Njëkohësisht në këto vite vila njeh edhe restaurimin e saj të parë.